શહેરના ભાવનગર રોડ ઉપર આવેલ બેડિપરામાં રહેતા અને જમીન-મકાન લેવેચ અને દલાલીનું ઘરબેઠા કામ કરતા અરજણભાઈ પરષોત્તમભાઇ બાસીડા નામના ૫૬ વર્ષીય પટેલ આધેડે ગત સાંજે સાડા ચારેક વાગ્યે પોતાના રુમમાં જ ઘઉંમાં નાખવાના ટીકડા ખાઈ લેતા ગંભીર હાલતમાં પરિવારજનોએ તેમને સીનર્જી હોસ્પિટલમાં ખસેડ્યા હતા પરંતુ અહીં ટૂંકી સારવાર દરમિયાન તેમનું મોત થયું હતું ઘટના અંગે જાણ થતા બી ડિવિઝન પોલીસ સ્ટેશનના પીએસઆઇ આર આર રાઠોડ અને સ્ટાફ દોડી ગયો હતો અને પોસ્ટમોટર્મ સહિતની કાર્યવાહી કરી હતી તેઓના આપઘાત અંગે તપાસ કરતા એવું જાણવા મળ્યું હતું કે છેલ્લા થોડા સમયથી ધંધામાં મંદી આવી ગઈ હોય કોઈ વ્યવહાર નહિ થતા હોવાથી તેઓ આર્થિક સંકડામણ અનુભવતા હતા અને તેને લીધે જ ટેંશનમાં આ પગલું ભરી લીધું હતું તેઓને સંતાનમાં બે દીકરા અને એક દીકરી છે ત્રણ સંતાનોએ પિતાનું છત્ર ગુમાવતા પટેલ પરિવારમાં શોક વ્યાપી ગયો છે.